Elim Chan

Elim Chan (hiina kirjas 陳以琳; sündinud 18. novembril 1986 Hongkongis) on dirigent, alates kontserdihooajast 2019–2020 Antwerpeni sümfooniaorkestri peadirigent ja alates hooajast 2018–2019 Kuningliku Šoti rahvusorkestri peamine külalisdirigent. Elim Chan laulis Hongkongis lastekooris ja kuueaastaselt hakkas mängima klaverit. Muusikabakalaureuse omandas ta kolledžis Massachusettsis. Seejärel õppis ta Michigani ülikoolis, kus ta oli Michigani ülikooli üliõpilaslinnaku sümfooniaorkestri ja Michigan Pops orkestri muusikaline juht. Ta omandas oma magistri ja doktorikraadi orkestrijuhatamises ning lõpetas dirigendina aastal 2014. Chan sai aastal 2013 Bruno Walteri dirigeerimisstipendiumi ning aastal 2015 osales Bernard Haitinki meistrikursustel Luzernis. Detsembris 2014 võitis Chan Donatella Flicki dirigeerimiskonkursi. Tänu sellele nimetati ta hiljem Londoni Sümfooniaorkestri abidirigendiks kontserdihooajal 2015–2016 kontserdihooajal. Hooajal 2016–2017 osales Dudameli stipendiumiprogrammis Los Angelese Filharmoonia juures. 2018–2019 sai Elim Chan Kuningliku Šoti Rahvusorkestri alaliseks külalisdirigendiks, järgnedes seega Thomas Søndergårdile. Alates 2019–2020 hooajast on Elim Chan Antwerpeni sümfooniaorkestri peadirigent, mille püsiasukoht on Antwerpenis asuv Kuninganna Elizabethi saal (Koningin Elisabethzaal). Chan, kes on teiste seas käinud Edo de Waarti ja Jaap van Zwedeni jälgedes, on Antwerpeni sümfooniaorkestri kõigi aegade noorim peadirigent. Lisaks on Elim Chan külalisdirigendina olnud Maria teatri orkestri, Hongkongi filharmooniaorkestri, Londoni sümfooniaorkestri, Kuningliku Concertgebouw orkestri, Luksemburgi filharmooniaorkestri, Philharmonia Orchestra, Kuningliku Liverpooli filharmooniaorkestri, Frankfurdi raadio sümfooniaorkestri, Lyoni rahvusorkestri, Rotterdami filharmooniaorkestri, Houstoni sümfooniaorkestri ja Music Academy of the West orkestri ees. Ta juhatas ka National Arts Centre orkestrit Ottawas ja Orchestre de la Francophonie‘d, osana NAC suvemuusikainstituudist aastal 2012, kus ta tegi koostööd Pinchas Zukermaniga. Samuti on ta osalenud Peterburi festivalil Musical Olympus ning Cabrillo festivaliorkestri ja Baltimore‘i sümfooniaorkestri seminaridel (Marin Alsopi, Gerard Schwarzi ja Gustav Meieri käe all). Elim Chan on kihlatud Hollandi löökpillimängija Dominique Vleeshouwersiga, kes pälvis aastal 2020 Hollandi muusikaauhinna (Nederlandse Muziekprijs). https://www.vrt.be/vrtnws/nl/2019/09/24/elim-chan/ https://www.rhinegold.co.uk/classical_music/elim-chan-appointed-rsno-principal-guest-conductor/ https://www.tijd.be/content/tijd/nl/mme-articles/10/02/01/69/10020169 "Arhiivikoopia". Originaali arhiivikoopia seisuga 20. juuli 2020. Vaadatud 31. augustil 2020.{{netiviide}}: CS1 hooldus: arhiivikoopia kasutusel pealkirjana (link) https://www.artsenkrant.com/cultuur/een-psychologe-als-chef-dirigent/article-normal-37061.html https://www.rhinegold.co.uk/classical_music/meet-maestro-elim-chan/ https://cultureelpersbureau.nl/2020/01/dirigent-elim-chan-ik-kan-niet-weglopen-van-de-muziek/ https://klara.be/antwerp-symphony-orchestra-stelt-elim-chan-aan-als-chef-dirigent "Arhiivikoopia". Originaali arhiivikoopia seisuga 25. september 2020. Vaadatud 31. augustil 2020.{{netiviide}}: CS1 hooldus: arhiivikoopia kasutusel pealkirjana (link) https://www.nrc.nl/nieuws/2019/09/15/afzeggingen-plagen-opening-night-van-concertgebouworkest-a3973409 https://www.harrisonparrott.com/news/2016-02-12/elim-chan-debuts-with-the-mariinsky-orchestra https://www.scmp.com/lifestyle/arts-entertainment/article/1893923/conductor-elim-chan-thrilled-be-making-hometown-debut "Arhiivikoopia". Originaali arhiivikoopia seisuga 18. jaanuar 2021. Vaadatud 31. augustil 2020.{{netiviide}}: CS1 hooldus: arhiivikoopia kasutusel pealkirjana (link) https://www.laphil.com/musicdb/artists/5948/elim-chan https://www.volkskrant.nl/cultuur-media/slagwerker-dominique-vleeshouwers-is-een-virtuoos-bewees-hij-in-utrecht~bd242cd1/ https://www.parool.nl/amsterdam/slagwerker-ontvangt-nederlandse-muziekprijs~b97b99cc/?referer=https://www.google.com/ Elim Chani koduleht Harrison Parrott, Elim Chani lehekülg Antwerpeni sümfooniaorkester nimetab Elim Chani uueks peadirigendiks